આજે જાહેર કરવામાં આવેલા ગુજરાત માધ્યમિક શિક્ષણ બોર્ડના ધોરણ-૧૨ સામાન્ય પ્રવાહના ફરી અેક વખત 55.55 જેટલા કંગાળ પરિણામે વિદ્યાર્થીઓને નિરાશ કર્યા છે. વર્ષ 2017ના ૫૬.૮૨ ટકા જેટલા સામાન્ય પરિણામને પગલે વિદ્યાર્થીઓ કફોડી સ્થિતિમાં મુકાયા હોવા છતા ચાલુ વર્ષે બોર્ડે દ્વારા કડક વલણ અખત્યાર કરવામાં આવતા વિદ્યાર્થીઓની મનોસ્થિત પડી ભાંગે તેવી સ્થિતિ જોવા મળી છે. જો કે આજના પરિણામમાં સુરત શહેર-જીલ્લાનાં વિદ્યાર્થીઓ એ-વન ગ્રેડ મેળવામાં ફરી એક વખત રાજયમાં અવ્વલ રહ્યા છે. રાજયનાં 451 વિદ્યાર્થીઓનો એ-વન ગ્રેડમાં સમાવેશ થયો છે, જેમાં સુરતના 143 વિદ્યાર્થીઓ મોખરે રહ્યાં છે. સુરતના નાનપુરા ખાતેના બ્લાઇન્ડ કેન્દ્રનું રાજયમાં સૌથી ઉચુ 100 ટકા પરિણામ પણ નોંધવામાં આવ્યું હતુ.